অভিনয়ে আসাদুজ্জামান নূর মূলত খ্যাতি অর্জন করেন হুমায়ূন আহমেদের নাটক কোথাও কেউ নেই এর বাকের ভাই চরিত্রে। কখনও ‘এই সব দিনরাত্রি’র শফিক, কখনও ‘অয়োময়’র ছোট মীর্জা, কখনও বা ‘সবুজ ছায়ার’ ডাক্তার চরিত্রে অভিনয় করে লক্ষ দর্শক-শ্রোতার প্রশংসা ও ভালোবাসা পেয়েছেন। তবে কিংবদন্তি হয়ে আছেন ‘কোথাও কেউ নেই’ নাটকে বাকের ভাই চরিত্রের কারণেই, গ্রাম বাংলার লাখো মানুষ আজো তাকে বাকের ভাই নামেই চেনে, ডাকে। অবশ্য ‘নক্ষত্রের রাত’ নাটকে তার হাসান চরিত্রটিও একজন উঁচু পর্যায়ের দার্শনিকের কথাই মনে করিয়ে হুমায়ূনের রচনা ও পরিচালনায় ‘আগুনের পরশমনি’ চলচ্চিত্রে কাজ করেও নিজেকে অন্য উচ্চতায় নিয়ে গিয়েছিলেন আসাদুজ্জামান নূর। তারপর থেকে কেবল অভিনয়ের ভুবনে নিজেকে সমৃদ্ধ করেই চলেছেন। অভিনয় তার কতটা প্রিয় সেটি টের পাওয়া যায় যখন একজন মন্ত্রী হয়েও তাকে এখনো অভিনয় করতে দেখা যায়। সস্প্রতি নাগরিক-এর নবপ্রযোজনা গ্যালিলিও’তে আলী যাকের-এর বিপরীতে তিনি তিনটি চরিত্রে অভিনয় করেছেন। আসাদুজ্জামান নূর ২০০১, ২০০৮ এবং ২০১‎৩ সালের জাতীয় সংসদ নির্বাচনে আওয়ামী লীগের পক্ষ থেকে নীলফামারী জেলা থেকে সাংসদ নির্বাচিত হন।